اردبیل خانلیغی

اردبیل خانلیغی — جنوبی آذربایجان اراضی‌سینده (ایندیکی ایران دؤولتی اراضی‌سی)، بدیرخان‌ توسوط‌ ایله اردبیل شهرینده قورولموش بیر خانلیق‌ایمیش. بو خانلیغین اراضی‌سی خالخال، تالیش، قاراداغ، گیلان و سراب خانلیق‌لاری ایله حدودلانیردی. بو خانلیغین مرکزیّتی اردبیل شهری‌ایمیش.

 خان‌لاری 
 بدر خان شاهسون (۱۷۴۷-۱۷۶۴)
 نظرعلی خان شاهسون (۱۷۶۳-۱۷۹۳)
 نصیر خان شاهسون (۱۷۹۳-۱۸۰۸)

خانلیغین بانی‌سی شاهسئون‌لی بدیر خان ایدی. او، خانلیغی سیاسی جهت‌دن مؤحکملندیرمه‌یه نایل اوْلدو. اونون اوْغلو نظرعلی خانین دؤورونده خان‌لیق اوغروندا موباریزه کسکینلشدی. زندیه، قاجارلار و شاهسئون‌لر آراسیندا موناسیبت‌لر گرگینلشدی. قوبالی فتحعلی خان ۱۷۸۴-جو ایلین ماییندا اردبیلی و مئشکینی توتدو. نظرعلی خان قاراباغلی ایبراهیم خانین یانینا قاچدی. فتحعلی خانا قارشی اردبیل، قاراباغ و خوی خانلیغینین اتفاقی یاراندیغین‌دان او، اردبیلی ترک ائتمه‌لی اوْلدو. نظرعلی خان اردبیله قاییتدی و قاراباغ خانلیغین‌دان آسیلی‌لیغی قبول ائتدی. نصیر خانین زامانیندا اردبیل خانلیغی مرکزی حاکمیتدن آسیلی حالا دوشدو. نصیر خانین اؤلومون‌دن سوْنرا خانلیغین قاجار دؤولتینه بیرلشدیریلمه‌سیله شاهسئون طایفه بیرلیگی داغیلدی.

 قایناق‌لار 

جنوبی آذربایجان خانلیقلاری 
آذربایجان خانلیقلاری

 اتک‌یازی 

بؤلمه:آذربایجان خانلیقلاری
بؤلمه:آذربایجان تاریخی